# bezañ stag e groc'hen ouzh e gein
## Brezhoneg
### Etimologiezh

    Savet diwar ar verb bezañ, an anv-gwan stag, ar ger-perc'hennañ e, an anv-kadarn kroc'hen, an araogenn ouzh, ar ger-perc'hennañ e hag an anv-kadarn kein.

### Troienn verb

bezañ stag e groc'hen ouzh e gein /Distagadur ?/
* Bezañ pizh-kenañ.
** Tanfouich ! nann, honnezh ne c’hoarzhe tamm, al lorgnez a oa anezhi, un dostenn zivalav stag mat he c’hroc’hen ouzh he c’hein : poan-gof he doa, ken na ride he fri-minaoued, netra nemet o welet ar re all o c’hoarzhin en ur dommañ o zreid hag o bouzelloù gant an tan hag ar flip berv. — (Ivon Krog, Eur Zac'had Marvailhou, Buhez Breiz, Kemper, 1924, p. 184.)
** Unan eus va zud, Yann Gavijilli, hervez ma veze graet dioutañ, ur gwasteller dizimez anezhañ, a oa un den mat ar stal gantañ, ha ne oa ket stag e groc'hen ouzh e gein. — (Jarl Priel, Va Zammig Buhez, Al Liamm, 1954, p. 76.)

#### Gerioù heñvelster

* bezañ moan e vizied
* bezañ peg e groc'hen ouzh e gein
* bezañ tost e groc'hen ouzh e gein

#### Troidigezhioù

* galleg : être avare